Virallinen lehti nro C 043 , 20/02/1995 s. 0087



B4-0085, 0114 ja 0116/95 Päätöslauselma Meksikon Chiapaksen osavaltion tilanteesta Euroopan parlamentti, - ottaen huomioon Meksikon Chiapaksen talonpoikien kapinasta 20. tammikuuta 1994 annetun päätöslauselmansa ((EYVL nro C 44, 14.2.1994, s. 158)), A. ottaen huomioon, että Meksikon hallituksen ja zapatistien kansallisen vapautusarmeijan (EZLN) välinen Lacandonassa sunnuntaina 15. tammikuuta 1995 pidetty kokous on merkki uudesta yhteisymmärryksestä, joka liittyy Chiapaksen osavaltion selkkausta koskeviin rauhanpyrkimyksiin, B. ilmaisten optimisminsa sen suhteen, että EZLN:n ja Meksikon hallituksen välinen tulitauko on nyt kestänyt vuoden, mutta toteaa, että Chiapaksen poliittinen ja sosiaalinen tilanne uhkaa tulitauon säilymistä, C. syvästi huolestuneena siitä, että Chiapaksen poliittinen ja sosiaalinen tilanne, joka vaikuttaa erityisesti alueen alkuperäisväestöön, ei ole tuonut mitään myönteistä muutosta ja että se vaarantaa aselevon säilymisen, koska selkkaukseen johtaneet syyt ovat edelleen olemassa, D. huolissaan Chiapaksen osavaltiossa jatkuvasta väkivallasta ja epävakaasta ihmisoikeuksien tilanteesta, E. levoton Meksikon yleistilanteen huononemisen takia 21. elokuuta pidettyjen vaalien seurauksena, F. tietoisena siitä, että vakavat häiriöt koettelevat Meksikon taloutta, mikä vaikuttaa koko maanosan talouteen ja mikä on johtanut kansallisen valuutan arvon odottamattomaan alenemiseen, G. ottaen huomioon Essenissä 9. ja 10. joulukuuta 1994 pidetyn valtioiden ja hallitusten päämiesten huippukokouksen johtopäätökset, jotka koskevat uuden Euroopan unionin ja Meksikon välisen sopimuspohjan luomista, 1. Suhtautuu myönteisesti ensimmäisiin myönteisiin uuden hallituksen ja EZLN:n välisiin yhteydenotoihin; 2. Toistaa tarpeen jatkaa tätä vuoropuhelua, jotta varmistetaan, että ihmisoikeuksia edelleen kunnioitetaan ja ryhdytään toimiin alkuperäisväestön kokeman hyväksikäytön, köyhyyden ja epäoikeudenmukaisuuden vähentämiseksi; 3. Pyytää asianomaisia osapuolia varmistamaan keskusteluin ja jännitystä laukaisemalla, että vihamielisyyksien uudelleen aloittaminen ei ole enää mahdollista; 4. On tietoinen piispa San Cristóbal do las Casaksen johtaman valtuuskunnan välityspyrkimyksistä, joiden tarkoituksena on turvata rauhallinen ja toiveikas suhtautuminen selkkaukseen; 5. Pyytää presidentti Ernesto Zedilloa toteuttamaan vaalilakiin ja -oikeuteen liittyvät velvollisuutensa korruption torjumiseksi, yhteiskunnan demokratisoimiseksi, maatalousuudistuksen täytäntöönpanemiseksi ja ihmisoikeuksen kunnioittamisen edistämiseksi; 6. Pyytää komissiota tekemään kaikkensa muiden kansainvälisten elinten kanssa Meksikon taloutta tukevien erityistoimien toteuttamiseksi; 7. Pyytää Euroopan investointipankkia antamaan kolmansien maiden tukea koskevasta talousarvion osastaan rahallista tukea Meksikon talouden makrotaloudellisen tasapainon varmistamiseksi; 8. Pyytää puhemiestään välittämään tämän päätöslauselman komissiolle, neuvostolle, jäsenvaltioiden hallituksille, Euroopan investointipankille, Meksikon hallitukselle, piispa San Cristóbal do las Casaksen johtamalle valtuuskunnalle (CONAI), Amerikan valtioiden järjestölle (OAS).